Diari Oficial de la Generalitat Valenciana


Sumari del DOGV 6061, del 21-07-2009 (2009/8522)

Notificació a Susana Álvarez Gil. Expedient número VIVI/049808/207.
-------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8522


Data del document
:   07-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Susana Álvarez Gil. Expedient número VIVI/049808/207. [2009/8522]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord de no-iniciació amb expedient VIVI/049808/207.  
Vista la denúncia presentada per la Sra. Susana Álvarez Gil, en virtut del que disposa l'article 11.d), del Reial decret 1398/1993, de 4 d'agost, contra la Mercantil Liceo Urbana, SL, on se li imputaven fets que podien ser constitutius d'infracció administrativa del règim legal que regula els habitatges de protecció pública, i aplicant-se els següents:  
Antecedents de fet  
Primer. En data 12.11.2008 la Sra. Susana Álvarez Gil presenta una denúncia per presumpta vulneració del règim jurídic dels habitatges de protecció pública, enfront de Mercantil Liceo Urbana, SL, i relata els fets que va considerar constitutius d'infracció d'aquest règim.  
Fonaments de dret  
Primer. És competent per a l'adopció del present acord aquest Servei Territorial, segons el que disposa el Decret 131/2007, de 27 de juliol, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, en relació amb l'Ordre de 15 de febrer de 2007, de la Conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre i l'article 10 del Reial decret 1398/1993, de 4 d'agost.  
Segon. L'article 12.1 del Reial decret 1398/1993, de 4 d'agost, estableix que amb anterioritat a la iniciació del procediment es podran realitzar actuacions prèvies a fi de determinar amb caràcter preliminar si concorren circumstàncies que la justifiquen. En especial, aquestes actuacions s'han d'orientar a determinar, amb la màxima precisió possible, els fets susceptibles de motivar la incoació del procediment, la identificació de la persona o persones que poden resultar responsables i les circumstàncies rellevants que concórreguen en els uns i els altres.  
Tercer. L'article 128 de la Llei 30/1192, de 26 de novembre, en relació amb el que disposa la disposició transitòria tercera de la Llei 8/2004, de 20 d'octubre, estableixen que les disposicions sancionadores produiran efecte retroactiu quan afavorisquen el presumpte infractor.  
Quart. L'article 78.1 de la Llei 8/2004, de 20 d'octubre, en relació amb l'article 132 de la Llei 30/1992, de 26 de novembre, estableix que les infraccions prescriuran en els terminis següents:  
- Lleus, als sis mesos.  
- Greus, als dos anys.  
- Molt greus, als tres anys.  
El termini de prescripció de les infraccions comença a comptar des del dia que s'han comés.  
En el cas de les infraccions tipificades en l'article 69.12 d'aquesta llei, la prescripció es produirà des de la data de la qualificació definitiva en els terminis següents: un any, per als vicis o defectes d'acabament; tres anys, per als vicis o defectes d'habitabilitat, i cinc, per als vicis o defectes que afecten la fonamentació, suports, bigues, forjats, murs de càrrega o altres elements estructurals.  
En el cas que es tracte de defectes de construcció a la vista, el termini serà d'un any comptador des de l'entrega de l'habitatge.  
Cinqué. L'article 78.1 de la Llei 8/2004, de 20 d'octubre, en relació amb l'article 132.2 de la Llei 30/1992, de 26 de novembre, estableixen que el termini de prescripció de les infraccions començarà a computar-se des de la data de qualificació definitiva, que interromprà la prescripció la iniciació del procediment sancionador amb coneixement del presumpte responsable, i es reprendrà el termini de prescripció si l'expedient sancionador està paralitzat més d'un mes per causa no imputable al presumpte infractor.  
Sisé. La promoció va obtenir la qualificació definitiva el dia 23 de desembre de 1999, de manera que han transcorregut els terminis de prescripció d'infraccions establits en la Llei 8/2004, de 20 d'octubre.  
Vistos els preceptes legals esmentats, la Llei 8/2004, de 20 d'octubre, de la Generalitat; la Llei de Règim Jurídic de les Administracions Públiques, i la resta de normes de general i pertinent aplicació, el cap del Servei Territorial d'Habitatge i Projectes Urbans acorda la no-iniciació del procediment sancionador, per no concórrer les circumstàncies que la justifiquen.  
Contra aquest acord, que no esgota la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció d'aquesta notificació, d'acord amb els articles 107 i 114 de la Llei de Règim Jurídic de les Administracions Públiques, sense perjudici de puguen exercir qualsevol recurs que siga procedent.  
València, 7 de gener de 2009.- El cap del Servei Territorial: José Manuel Vacas Tatay.